客有故园思,潇湘生夜愁。病依居士室,梦绕羽人丘。
味道怜知止,遗名得自求。壁空残月曙,门掩候虫秋。
洞庭秋月生湖心,层波万顷如熔金。孤轮徐转光不定,
游气濛濛隔寒镜。是时白露三秋中,湖平月上天地空。
别墅洛城外,月明村野通。光辉满地上,丝管发舟中。
堤艳菊花露,岛凉松叶风。高情限清禁,寒漏滴深宫。
千崖爽气已平分,万里青天辗玉轮。
好向钱塘江上望,相逢都是广寒人。
风吹玉露洗银河,爽气平分桂影高。
把笛倚偻人不寝,此心直拟数秋毫。
钱唐江上雪飞花,人在天边泛海槎。
乌鹊一声星斗落,姮娥梳洗去谁家。
凉夜窥清沼,池空水月秋。满轮沉玉镜,半魄落银钩。
蟾影摇轻浪,菱花渡浅流。漏移光渐洁,云敛色偏浮。
[唐]
一岁几盈亏,当轩重此期。
幸无偏照处,刚有不明时。
[唐]
碧落桂含姿,清秋是素期。一年逢好夜,万里见明时。
绝域行应久,高城下更迟。人间系情事,何处不相思。
中秋月。月到中秋偏皎洁。偏皎洁,知他多少,阴晴圆缺。
阴晴圆缺都休说。且喜人间好时节。好时节。愿得年年,常见中秋月。
秋夜月偏明,西楼独有情。千家看露湿,万里觉天清。
映水金波动,衔山桂树生。不知飞鹊意,何用此时惊。
[元]
菱鉴玉篦秋月,蕙炉银叶朝云。宿酲人困屏山梦,烟树小江村。翠甲未消兰恨,粉香不断梅魂。离愁分付残春雨,花外泣黄昏。
彩衣几度醉江滨,今日重来泪满巾。
惟有旧诗存屋壁,岂知投老负垂纶。
前哲临流猛拂衣,身违忧患是先几。
非才自合居闲旷,不泛五湖何处归。
云动鉴中只桨飞,天围林外片帆归。
栏杆倚遍日云暮,坐看丹霞生翠微。
[宋]
冰壶秋月,去了潘郎,传到梁老。骑马乘船,麾斥五湖三岛。任捎云,兼拂日,拽蛟龙、鳞鬣都推倒。厢尘中,分付高人胜士,把云烟扫。乾坤巧。自苍筠无汗,乌锥无刃,此为至宝。第一君门通表。书囊谏草。第二文章扬事业,第三编简摅怀抱。千百般,终久被他磨了。
[唐]
九十日秋色,今宵已半分。
孤光含列宿,四面绝纤云。
[清]
春水初生绿似油,新蛾泻影镜光柔。
待予重命行秋棹,饱弄金波万里流。
[宋]
今宵何处惬清游,震泽波心太华头。
初出海张红锦扇,到中天挂水晶球。
对月题诗过几人,不知何句与渠亲。
精神尢向水中活,形状直须天上真。
万派寒芒一道飞,阴精盛处远成围。
抱回红日浴东井,横截碧天朝太微。
[唐]
三十六旬盈复缺,百年堪喜又堪伤。
劝君莫惜登楼望,云放婵娟不久长。
[唐]
苔色轻尘锁洞房,乱鸦群鸽集残阳。青山空出禁城日,
黄叶自飞宫树霜。御路几年香辇去,天津终日水声长。
[唐]
陇雁送乡心,羁情属岁阴。惊秋黄叶遍,愁暮碧云深。
月色吴江上,风声楚木林。交亲几重别,归梦并愁侵。
高秋摇落四十五,清都早霜凋桂丛。
纤尘不隔四维净,寒光独照万象中。
高秋摇落四十五,清都早霜凋桂丛。
纤尘不隔四维净,寒光独照万象中。
明可监秋毫,供吟属我曹。
隔年方得见,终夕敢辞劳。
何处见清辉,登楼正午时。
莫辞终夕看,动是隔年期。
[唐]
盈缺青冥外,东风万古吹。何人种丹桂,不长出轮枝。
圆魄上寒空,皆言四海同。安知千里外,不有雨兼风。